open-index/open-wikipedia-markdown huggingface dataset:
Pranas Stanaitis

**Pranas Stanaitis** (1869 m. rugpjūčio 26 d. Matarnų k., Būblelių valsč., Šakių apskr. – 1936 m. kovo 20 d. Kaune) – Lietuvos susisiekimo inžinierius, visuomenės veikėjas, savivaldybininkas. Brolis – generolas Juozas Stanaitis.

## Biografija

P. Stanaitis baigė Marijampolės gimnaziją, Maskvos universiteto matematikos–fizikos fakultetą ir Maskvos aukštąją technikos mokyklą. Dirbo Rusijoje: Maskvos miesto valdyboje, Kazanės geležinkelių valdyboje. Buvo ištremtas priverstiniams darbams į Mogiliovo guberniją, kur statė naujus geležinkelius.

Nuo 1922 m. gyveno Lietuvoje. Dirbo Valstybės kontrolės susisiekimo revizijos departamento direktoriumi. 2024 m. perėjo į Susisiekimo ministeriją, kur užėmė įvairias pareigas iki savo mirties. 1924 m. buvo Telšių–Amalių geležinkelio statybos viršininko padėjėjas, 1925 m. paskirtas ministerijos inspektoriumi. 1929 m. buvo plentų ir vandens kelių valdybos viršininkas, 1930 m. – plentų ir vandens kelių valdybos direktoriaus padėjėjas, nuo 1933 m. – Pašto valdybos direktorius. Kartu dėstė Kauno aukštesniojoje technikos mokykloje.

P. Stanaitis buvo žinomas kaip aktyvus visuomenės veikėjas, savivaldybininkas. Veikė Lietuvos atgimimo draugijoje, tautininkų judėjime. Jis buvo Lietuvos verslininkų sąjungos steigėjas ir garbės narys, Lietuvos banko kooperacijos, AB „Lietuvos cukrus“, Žemės banko, „Lietūkio“ ir kitų ekonominių organizacijų, valdomųjų įstaigų ar priežiūros organų narys. 1922–1923 m. buvo Šakių apskrities tarybos pirmininkas.

## Įvertinimas

* Už nuopelnus Lietuvai P. Stanaitis buvo apdovanotas III laipsnio Vytauto Didžiojo ordinu, III ir IV laipsnio Gedimino ordinais ir kitais ženklais.
* P. Stanaičio vardas suteiktas jo rūpesčiu tėviškėje per Šešupę 1931 m. nutiestam Slabadų tiltui.
* Paminklinis akmuo tėviškėje Matarnuose.

## Šaltiniai

## Nuorodos

* Slabaduose pagerbtas Juozo ir Prano Stanaičių atminimas *suduvosgidas.lt* 2024-10-09
* Slabadų ir Matarnų kaimai: prancūzų kapas ir talentingi broliai Stanaičiai *suduvosgidas.lt* 2021-06-18
Ageda (upė)

**Ageda** () – upė Ispanijoje ir Portugalijoje; Duero kairysis intakas. Prasideda Siera de Gatos kalnų šiauriniuose šlaituose, ties Navasfrijaso kaimu. Teka į šiaurės rytus, toliau į šiaurės vakarus per Ispaniją (daugiausia Salamankos provinciją). Paskutinius 24 km sudaro Ispanijos ir Portugalijos valstybinę sieną. Įteka į Duerą ties Barka d’Alvos kaimu.

Didžiausi intakai: Riofrijas, Malena, Agadonesas, Burgas, Agedonas.

Aukštupyje dviejose vietose patvenkta. Pagrindinis miestas prie Agedos – Siudad Rodrigas.

## Šaltiniai
Superliga Ecuatoriana de Fútbol Femenino

**Superliga Femenino** () – Ekvadoro aukščiausioji moterų futbolo lyga.

## Istorija
2019 m. įkurta naujoji profesionali moterų futbolo lyga. 2019 m. vyko pirmasis čempionatas. Titulą iškovojo CD Cuenca Femenino.

2024 m. čempionėmis tapo „CSD Independiente del Valle Femenino“ pirmą kartą klubo istorijoje. 2025 m. sezone apgynė titulą.

## Čempionės

## 2025 m. sezonas
* 2025 m. sezonas

## Taip pat skaitykite
* Serie A (Ekvadoras) (vyrų futbolo lyga);

## Išnašos

## Nuorodos
* [ Oficiali lygos svetainė]
* SOCCERWAY
* Ecuador - List of Women Champions
Iğdır FK

**Iğdır Futbol Kulübü** arba dėl rėmimo sutarčių žinomas kaip **Alagöz Holding Iğdır Futbol Kulübü**, o trumpai vadinamas **Iğdır F.K.** arba tiesiog **Iğdır** – Turkijos futbolo klubas iš Igdyro.

## Istorija
Klubas įkurtas 2016 m. Nuo 2021–2022 m. sezono varžėsi TFF 3. Lig (Trečia lyga). Debiutantai savo grupėje liko trečioje vietoje. 2022–2023 m. sezone savo grupėje tapo nugalėtojais ir pateko į aukštesnį lygmenį.

2023–2024 m. sezone TFF 2. Lig (Antra lyga) savo grupėje buvo treti ir pateko į aukštesnį lygmenį. 

Nuo 2024–2025 m. žaidė TFF 1. Lig (Pirma lyga). Debiutantai iškovojo aštuntą vietą.

## Pasiekimai

## Sezonai
; Pastarųjų metų

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

; Aprangos gamintojai
*  Nike (nežinomi metai)
*  Puma

## Garsesni žaidėjai
; Futbolininkai, atstovavę Turkijos nacionalinei rinktinei
* 
; Užsieniečiai
*  Antoine Conté, gynėjas;
*  Guima (), atraminis augas;

## Treneriai
*  Çağdaş Çavuş, nuo 2025 m. gegužės;

## Išnašos

## Nuorodos
* Oficiali klubo svetainė 
* profilis TFF.org
* SOCCERWAY
* FLASHSCORE
* Transfermarkt
* Globalsportsarchive
Siudad Rodrigas

**Siudad Rodrigas** () – miestas vakarų Ispanijoje, Kastilijoje ir Leone, Salamankos provincijoje, ~85 km į pietvakarius nuo Salamankos, 20 km nuo sienos su Portugalija, prie Agedos upės. Praeina Salamankos–Gvardos plentas ir geležinkelis. Vystomas turizmas, žemės ūkis, gyvulininkystė (veisiami koviniai buliai, kiaulės).

Siudad Rodrido senamiestis – architektūrinis paminklas. Dauguma pastatų gausiai dekoruoti, plateresko arba ispaniškojo renesanso stiliaus. Yra romėnų tiltas, XII–XVII a. miesto sienos, XII a. romaninė Švč. Marijos katedra (baigta statyti XIV a., perstatyta 1538 m.), viduramžių pilis (pastatyta 1382 m.).

## Istorija
Senovėje dabartinio miesto vietoje buvo keltų gyvenvietė Mirobriga, ją užkariavus romėnams imta vadinti Augustobriga.

Dabartinis miestas įkurtas 1150 m. ir pavadintas jo įkūrėjo, grafo Rodrigo Gonsaleso garbei. 1175 m. tapo vyksupijos centru. Leono karaliaus Ferdinando II miestas buvo įtvirtintas.

1810 m., Pirėnų pusiasalio karo metu, Siudad Rodrigą apgulė ir užėmė Prancūzijos kariuomenė. 1812 m. miestą išvadavo britų kariai ir ispanų partizanai, vadovaujami generolo Velingtono.


Ciudad Rodrigo Puerta del Sol 213.jpg|Saulės vartai
Spainciudadrodrigoayuntamiento01.jpg|Rotušė
Puente Mayor. Ciudad Rodrigo - 53357535186.jpg|Tiltas per Agedą
Spainciudadrodrigocatedralsantamaria01.jpg|Miesto katedra


## Šaltiniai
Club Ñañas

**Club fútbol femenino Ñañas** arba **Club Ñañas**, o trumpiau vadinamas **Ñañas** – Ekvadoro futbolo klubas, rungtyniaujantis moterų aukščiausioje futbolo lygoje Superliga Ecuatoriana de Fútbol Femenino (Superliga Femenino). 

Šis straipsnis apie **Ñañas klubo moterų komandą**.

## Istorija
Klubas įkurtas 2016 m. 2022 m. sezone tapo šalies čempionėmis.

## Pasiekimai
;  **[[Superliga Ecuatoriana de Fútbol Femenino|Superliga Femenino]]:**
*  **Čempionės (1)**: 2022 m.
*  **Antroji vieta (3):** 2019, 2020, 2021 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai
: Namuose rungtyniauja tradicine apranga

## Garsesnės žaidėjos
; Futbolininkės, atstovavusios Ekvadoro nacionalinei rinktinei.
*  Merly Cristina Zambrano Mendoza, gynėja;
*  Ámbar Gillians Torres Paz, saugė;
*  Karen Stefany Páez Zea, puolėja;
; Užsienietės
*  Farissa Evelin Córdoba Martínez, vartininkė

## Treneriai
*  Francisco Ramírez

## Išnašos

## Nuorodos
* **[http://www.clubnanas.com/ Oficiali klubo svetainė] **
* facebook paskyra
* SOCCERWAY
* [ Globalsportsarchive]
Toras (Ispanija)

**Toras** () – miestas šiaurės vakarų Ispanijoje, Kastilijoje ir Leone, Samoros provincijoje, 29 km į rytus nuo Samoros, Duero dešiniajame krante. Praeina Madrido–Kompostelos Santjago geležinkelis, Samoros–Tordesiljaso plentas. Verčiamasi turizmu, žemės ūkiu, gaminamas stiprumu pasižymintis raudonas vynas.

Yra XII a. romaninė kolegialinė Švč. Marijos bažnyčia (su flamandišku Švč. musės Mergelės paveikslu), taip pat XVIII a. rotušė su paminklu buliui (nuo šio gyvūno kildinamas miesto vardas).

## Istorija
Romėnų laikais šioje vietoje buvo Alburčelos (*Albucella*) gyvenvietė. Viduramžiais Toras buvo svarbus miestas, čia kelis kartus (1371, 1442, 1505 m.) rinkosi Ispanijos parlamentas. 1230 m. Tore karūnuotas Leono karalius Ferdinandas III.

Miestas pagarsėjo dėl 1476 m. čia įvykusio Toro mūšio dėl Kastilijos sosto, kuriame susidūrė Portugalijos karalystės ir Aragono karūnos kariaunų, bei jų sąjungininkų iš skirtingų Kastilijos frakcijų.


Toro-PM 17779.jpg|Tiltas per Duerą
Colegiata de Santa María la Mayor (8741266806).jpg|Švč. Marijos bažnyčia
Casa Consistorial de Toro.jpg|Rotušė
Verraco celtibérico de Toro (Zamora) - 2013-Aug-20 - by Stromare.JPG|Keltiberiška buliaus skulptūra


## Šaltiniai
Danilas Kiutinenas

**Daniilas Ivanovičius Kutiunenas** (; 1883 m., Rusijos imperija – 1942 m. vasario 3 d., Leningradas, TSRS) – kepėjas iš Leningrado, pagal tautybę suomis. Žinomas tuo, kad dirbdamas duonos kepykloje Leningrado blokados metu, mirė nuo distrofijos (bado) tiesiog savo darbo vietoje, neleisdamas sau suvalgyti nė gramo kepamos duonos.

## Biografija
Gimė 1883 m. (kai kuriais duomenimis, Sankt Peterburge, Rusijos suomių šeimoje). Gyveno Leningrade, Bolšeochtinsko prospekte, 68 name. Visą gyvenimą dirbo kepėju.

Leningrado blokados metais Daniilas Kutiunenas dirbo duonos kepykloje (kai kuriais liudijimais, Levašovo duonos kepykloje), kepdamas duoną apgulto miesto gyventojams. Darbo sąlygos buvo itin sunkios: cechuose žiemą spaudė šaltis, ir, kad tešla pakiltų, kepėjai kūreno laužus tiesiog patalpose ir apklodavo tešlą vatinukais. Nepaisant to, kad Suomija buvo nacistinės Vokietijos sąjungininkė, Kutiunenui, etiniam suomiui, buvo patikėta duonos gamyba.

1942 m. vasario 3 d., būdamas 59 metų, Daniilas Kutiunenas mirė nuo distrofijos (bado) savo darbo vietoje, prie krosnies. Mirties liudijime, išduotame 1942 m. vasario 4 d., mirties priežastimi nurodyta distrofija. Jis neleido sau suvalgyti nė gramo kepamos duonos, kad išgelbėtų savo gyvybę.

Daniilo Kutiuneno vardas įrašytas į Leningrado blokados Atminimo knygą. Vienais duomenimis, palaidotas Šuvalovo kapinėse. Kitais duomenimis, ypač nurodytais Atminimo knygoje (17 tomas), laidojimo vieta yra Piskariovo kapinės (broliškas kapas). Įrašas Atminimo knygoje nurodo: „Kutiunenas Daniilas Ivanovičius, g. 1883 m. Gyvenamoji vieta: Bolšeochtinsko pr., 68. Mirties data: 1942 m. vasaris. Palaidojimo vieta: Piskariovo kapinės. (Blokada, t. 17)“.

## Žygdarbis ir atminimas
Daniilo Kutiuneno poelgis vertinamas kaip didelio heroizmo, dvasios stiprybės ir pasiaukojimo pavyzdys. Jo istorija tapo vienu iš Leningrado gyventojų tragedijos ir drąsos simbolių blokados metais. Apie jį minima, pavyzdžiui, Jevgenijaus Lukino knygoje „Leningrado blokados abėcėlė“ ().

Publikacijose ir visuomenės diskusijose buvo keliamas klausimas dėl atminimo lentos Daniilui Kutiunenui Sankt Peterburge nebuvimo.

## Taip pat skaitykite
* Leningrado blokada
* Blokados duona
* Piskariovo memorialinės kapinės
* Šuvalovo kapinės

## Šaltiniai

## Nuorodos
* Daniilas Kutiunenas. Radijas VERA
* Kutiunenas Daniilas Ivanovičius. Nemirtingasis pulkas
* KUTIUNENAS Daniilas (1883–1942) – blokados kepėjas. Iškilūs Ingermanlandijos žmonės
Iešmas

**Iešmas, iešmelis** – virtuvės įrankis, skirtas mėsai, žuviai ar daržovėms kepti ant karštų anglių, atviros ugnies. Įrankis su pervertais produkto gabalėliais dedamas ant grotelių, kepsninės kraštų ar įtvirtinamas virš laužo. Plačiai naudojamas gaminti šašlykams, kebabams ir kitiems panašiems patiekalams.

Iešmų asortimentas priklauso nuo kepimo būdo, kepsninės dydžio, naudojimo intensyvumo. Dažniausiai gaminami iš maistinio nerūdijančio plieno. Tai ilgas, iš dalies susuktas metalinis strypas užaštrintu galu ir užapvalinta rankenėle. Prie strypo gali būti tvirtinama medinė rankena. Strypo skerspjūvis dažniausiai stačiakampis – vartant iešmą tai neleidžia užmautam gaminiui pasisukti aplink ašį. Šių įrankių ilgiai įvairūs, 30–100 cm.

Kai kuriose virtuvėse paplitę mediniai nusmailinti iešmai. Japoniškoje virtuvėje pasitelkiami bambukiniai iešmeliai, ant kurių suveriami *[[yakitori]]* patiekalo gabalėliai, o Indonezijoje ir Malaizijoje – *[[satay]]*. Dažniausiai jie naudojami patiekti gatavą patiekalą ant stalo. Kepant ant atviros ugnies, mediniai iešmeliai pirmiausia pamirkomi vandenyje. Tokie įrankiai paprastai būna vienkartiniai. 

## Šaltiniai

## Nuorodos

* Iešmas *lkz.lt*
*
Barcelona Sporting Club Femenino

**Barcelona Sporting Club femenino** – Ekvadoro futbolo klubas, iš Gvajakilio miesto. 

Šis straipsnis apie **[[Barcelona Sporting Club]] moterų komandą**.

## Istorija
1925 m. įkurtas futbolo klubas, o jo įkūrėju tapo imgrantas iš Ispanijos Eutimio Pérez. Klubas buvo pavadintas gimtojo Barselonos miesto garbei. Vėliau klubas pradėjo naudoti simboliką, panašėjančią į katalonų „Barcelonos“ klubo emblemą ir jos spalvinę gamą.

2018 m. suburta moterų komanda.

2023 m. pateko į finalą ir kovojo dėl čempionių titulo prieš Independiente del Valle. 2023 m. rugsėjo 2 d. namų rungtynėse sužaidė lygiosiomis (0-0). 2023 m. rugsėjo 10 d. išvykoje sutriuškino varžoves rezultatu 3-0. Bendras dviejų rungtynių rezultatas 3-0 lėmė, kad čempionėmis tapo Barcelona SC futbolininkės.

2024 m. pateko į finalą ir kovojo dėl čempionių titulo prieš Independiente del Valle. 2024 m. rugsėjo 14 d. namuose pralaimėjo varžovėms minimalia persvara (0-1). 2024 m. rugsėjo 21 d. išvykoje patyrė triuškinantį pralaimėjimą rezultatu 0-4. Bendras dviejų rungtynių rezultatas 5-0 reiškė, kad Independiente del Vall futbolininkės iškovojo čempionių titulą.

2025 m. sezone po pirmojo etapo buvo trečioje vietoje ir pateko į finalinį etapą. Pusfinalyje du kartus (0-2 ir 0-3) pralaimėjo LDU Quito. 2025 m. rugpjūčio 29 d. namų aikštėje pralaimėjo varžovėms rezultatu 0-2. 2025 m. rugsėjo 6 d. atsakomosiose rungtynėse išvykoje patyrė pralaimėjimą rezultatu 0-3. Bendras rezultatas 5-0 lėmė, kad į finalą pateko varžovės – LDU Quito.

## Pasiekimai
;  **[[Superliga Ecuatoriana de Fútbol Femenino|Superliga Femenino]]:**
*  **Čempionės (1)**: 2023 m.
*  **Antroji vieta (1):** 2024 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Treneriai
*  Wendy Villón

## Išnašos

## Nuorodos
* **[https://www.barcelonasc.com.ec/ Oficiali klubo svetainė]**
* facebook paskyra
* SOCCERWAY
* Globalsportsarchive
1948–1949 m. BAA sezonas

**1948–1949 m. BAA sezonas** – 3-asis ir paskutinis Amerikos krepšinio asociacijos (BAA) sezonas. 1949 m. BAA finale Mineapolio „Lakers“ per 6 rungtynes įveikė Vašingtono „Capitols“.

NBA pripažįsta tris BAA sezonus kaip savo istorijos dalį, todėl 1948–1949 m. BAA sezonas laikomas trečiuoju NBA sezonu. Po šio sezono BAA ir Nacionalinė krepšinio lyga (NBL) susijungė į Nacionalinę krepšinio asociaciją (NBA).

1948–1949 m. sezone prie BAA prisijungė keturios NBL ekipos: Fort Veino „Pistons“, Indianapolio „Jets“, Mineapolio „Lakers“ ir Ročesterio „Royals“.

Prieš sezono pradžią, 1948 m. gegužės 10 d., įvyko 1948 m. BAA naujokų birža, kurioje Andy Tonkovich pirmuoju šaukimu pašaukė Providenso „Steamrollers“.

## Sandoriai
### Trenerių pokyčiai

## Reguliarusis sezonas

### Rytų divizionas

### Vakarų divizionas

## Atkrintamosios varžybos

## Statistika
Iki 1969–1970 m. sezono lygos lyderiai pagal taškus ir rezultatyvius perdavimus buvo nustatomi pagal suminius, o ne vidutinius rodiklius.

## Apdovanojimai

***Pirmoji BAA simbolinė komanda**:
** Max Zaslofsky, Čikagos „Stags“
** Bob Davies, Ročesterio „Royals“
** George Mikan, Mineapolio „Lakers“
** Jim Pollard, Mineapolio „Lakers“
** Joe Fulks, Filadelfijos „Warriors“

***Antroji BAA simbolinė komanda**:
** Arnie Risen, Ročesterio „Royals“
** Bob Feerick, Vašingtono „Capitols“
** Bones McKinney, Vašingtono „Capitols“
** Ken Sailors, Providenso „Steamrollers“
** John Logan, Sent Luiso „Bombers“

## Išnašos
Simankasas

**Simankasas** () – miestelis vidurio Ispanijoje, Kastilijoje ir Leone, Valjadolido provincijoje, 10 km į pietvakarius nuo Valjadolido, dešiniajame Pisuergos krante, prie Valjadolido–Samoros plento. Žemės ūkio regiono centras (plėtojama paukštininkystė).

Miestas garsėja IX a. (maurų laikų) Simankaso pilimi. 1563 m. karaliaus Pilypo II nurodymu čia perkelti Ispanijos karališkieji archyvai. Čia laikomi svarbūs valstybiniai ir privatūs dokumentai.

## Istorija
Romėnų laikais vietovė buvo žinoma kaip Septimanka (*Septimanca*). Gyvenvietę buvo užėmę maurai, bet po 939 m. Simankaso mūšio ją atkovojo Leono karalystė.

## Šaltiniai
La Manča

**La Manča** () – plynaukštė ir regionas Ispanijoje, Naujosios Kastilijos rytuose, Kastilijos ir La Mančos regione. Apima Albasetės, Kuenkos, Siudad Realio ir Toledo provincijas. Tęsiasi tarp Toledo kalnų ir vakarinių Kuenkos kalvų pašlaičių; iš šiaurės riboja La Alkarijos kraštas, iš pietų – Siera Morenos kalnai.

Būdingas aukštis 700–1000 m. Plynaukštė susidariusi iš nuosėdinių uolienų, daugiausia klinties, būdingi karstiniai reiškiniai. Per La Mančą teka Chukaras, Gvadiana, yra druskingų ežerų (Ruideros ežerai, paskelbti biosferos rezervatu, Alkasaro ežeras). Yra Tablas de Daimielio nacionalinis parkas. Klimatas subtropinis žemyninis. Būdingi garigos ir tamiliarų sąžalynai.

La Manča garsėja kaip pagrindinis Ispanijos vynininkystės regionas ir viena pagrindinių vyno gamybos sričių pasaulyje. Taip pat auginami javai, alyvmedžiai, migdolai, vilnamedžiai, saulėgrąžos, renkamas šafranas. Veisiamos avys, gaminamas tradicinis mančego sūris. Turizmas. Krašte išlikę daug pilių, būdingi tipiniai La Mančos vėjo malūnai (daugiausia apie Konsuegrą).

La Mančos pavadinimas kildinamas iš  „dykra, sausa žemė“ (plg. tą patį reiškia Almansos miesto vardas). Viduramžiais šios žemės buvo tarpinė sritis tarp krikščionių ir musulmonų teritorijų. Iki XVI a. vakarinė krašto dalis vadinta Aragono La Manča, o vakarinė – tiesiog La Manča. Vėliau pradėta skirstyti į Aukštutinę ir Žemutinę La Mančą. Šis kraštas vaizduojamas XVII a. pr. Migelio de Servanteso romane apie Don Kichotą.

## Šaltiniai
Kuprinė

**Kuprinė** – nešiojamas krepšys, dažniausiai gaminamas iš audinio, odos ar sintetinių medžiagų, turintis dvi petnešas ir skirtas nešioti ant nugaros. Kuprinės naudojamos daiktams nešiotis ir yra plačiai paplitusios tarp moksleivių, studentų, turistų, žygeivių, sportininkų bei kariškių.

## Istorija
Kuprinių prototipai egzistavo dar senovėje – įvairios tautos naudojo odinius maišus, pririštus prie nugaros ar pečių. Moderni kuprinė, panaši į šiuolaikines, pradėta naudoti XIX a. pabaigoje, kai atsirado poreikis patogiai transportuoti didesnius svorius, ypač kariuomenėje ir tarp alpinistų. 1938 m. švedas Gerry Cunningham sukūrė vieną pirmųjų rėminę kuprinę su aliuminio konstrukcija.

## Dizainas
Kuprinė dažniausiai turi du pagrindinius diržus (petnešas), leidžiančius ją užsidėti ant abiejų pečių. Kai kurios kuprinės turi papildomus diržus ties krūtine ar juosmeniu, padedančius tolygiai paskirstyti svorį. Viduje kuprinės gali būti įvairių skyrių, užtrauktukų, kišenių, skirtų daiktų organizavimui. Medžiagos gali būti vandeniui atsparios, kvėpuojančios ar sustiprintos nuo plyšimo.

## Paskirtis
Kuprinės skirstomos pagal paskirtį:

* **Mokyklinės kuprinės** – skirtos moksleiviams, pritaikytos nešiotis knygas, sąsiuvinius, rašymo priemones.
* **Turistinės kuprinės** – didesnės talpos, su tvirtesniu rėmu ir svorio paskirstymo sistema, naudojamos žygiams, stovyklavimui.
* **Miestinės kuprinės** – kasdieniam naudojimui, paprastesnės konstrukcijos, dažnai pritaikytos nešiotis nešiojamąjį kompiuterį.
* **Karinės kuprinės** – pagamintos iš itin atsparių medžiagų, pritaikytos karinės priemonėms.
* **Sportinės kuprinės** – skirtos sporto įrangai ar aktyviam laisvalaikiui.

## Šaltiniai
Valorant

**Valorant** – pirmo asmens šaudyklė, išleista 2020 m. birželio 2 d. Žaidimą sukūrė įmonė „Riot Games“. *Valorant* įkvėpimo semiasi iš Counter Strike žaidimų serijos, naudojant panašias ginklų mechanikas ir pirkimą tarp raundų.

Žaidimas buvo pristatytas 2019 metais „Project A“ pavadinimu ir išleista beta testavimo versija 2020 m. balandžio 7 d. *Valorant* 2024 m. gavo konsolių PlayStation 5 ir Xbox Series X/S versijas.

## Turinys
Žaidimas vyksta tarp dviejų komandų po penkis žmones – puolėjų ir gynėjų. Prieš pradedant žaidimą galima pasirinkti personažą vadinamą agentu, iš kurių kiekvienas turi skirtingų galių, kurias galima panaudoti žaidimo metu. Puolėjai ir gynėjai turi skirtingas pergalės sąlygas – puolėjai turi padėti bombą vadinamą *Spike* ir ją apginti, kol susprogs. Gynėjai turi arba neleisti padėti bombos iki kol baigiasi raundo laikas arba išminuoti jau padėtą bombą. Abi komandos gali laimėti nušovus visus priešininkus jeigu bomba nebuvo padėta.

Kiekvieno raundo pradžioje galima nusipirkti skirtingų ginklų, papildomų gyvybių ir agentų galių. Yra kelios skirtingos ginklų grupės kaip pistoletai, šratiniai šautuvai, snaiperio šautuvai, pistoletai-kulkosvaidžiai, kulkosvaidžiai ir automatai. Agentai turi daug skirtingų galių, tačiau jas galima suskirstyti į kelias pagrindines grupes kaip dūminės granatos, flašbangai, sienos, statusai ir stulbinimai.

## Šaltiniai
San Ildefonsas

**San Ildefonsas**, oficialiai **Real Sitio de San Ilfedonsas** () arba **La Grancha** (*La Granja*) – miestelis vidurio Ispanijoje, Kastilijoje ir Leone, Segovijos provincijoje, 11 km į pietryčius nuo Segovijos, 80 km į šiaurę nuo Madrido, Siera de Gvadaramos kalnuose, miškų apsuptyje. Yra Ispanijos karališkoji vasaros rezidencija (La Granchos rūmai).

Rūmus suplanavo ispanų architektas Teodoras Ardemansas, o įgyvendino architektas Chuanas de Herera. Pirminiai rūmai buvo santūraus dizaino, tačiau juos išpuošė prancūzų ir italų architektai (Filipas Džuvara, Džiovanis Batista Saketis ir kt.). Rūmų koplyčia su kupolu ir dviem bokštais, kur palaidoti Pilypo V ir jo žmonos Izabelės palaikai), išpuošta Fransisko Bajo freskomis. Sodus su fontanų gausa suprojektavo Etjenas Buteliu. Vidus išpuoštas flamandiškais gobelenais.

## Istorija
San Ildefonsą 1450 m. įkūrė Henrikas IV kaip vasaros gyvenamąją vietą. 1477 m. Ferdinandas ir Izabelė perdavė San Ildefonsą Šv. Jeronimo ordino vienuoliams. 1720 m. vienuolija pardavė gyvenvietę Burbonų karaliui Pilypui V. Šis čia suplanavo rūmus, kurie savo didybe prilygtų Versaliui arba Parmai.

1728 m. La Granchoje atidarytos karališkosios stiklo dirbtuvės. Rūmuose įvyko ne vienas svarbus Ispanijos istorijos įvykis – čia 1724 m. sosto atsisakė Pilypas V, pasirašytos įvairios sutartys (1777 m. – tarp Ispanijos ir Portugalijos, 1796 ir 1800 m. – tarp Ispanijos ir Prancūzijos), 1830 m. Ferdinandas VII čia paskelbė pragmatinę sankciją. 1918 m. rūmai nukentėjo per gaisrą.


La Granja -Segovia.jpg|Karališkieji rūmai
Fuente 01.jpg|Dianos fontanas rūmų sode
Calle de La Granja (Segovia).jpg|San Ildefonso gatvė
San Ildefonso - Real Fabrica de Cristales de la Granja 001.JPG|Stiklo dirbtuvės


## Šaltiniai
2025 m. Lietuvos šachmatų čempionatas

**2025 m. Lietuvos šachmatų čempionatas** – 92-asis Lietuvos šachmatų čempionatas. Jis vyko gegužės 3–10 d. Vilniuje. Vidutinis čempionato reitingas – 2442.
Lietuvos čempionu antrą kartą tapo didmeistris Titas Stremavičius (rtg. 2544) surinkęs 6,5 taško. Čempionato sidabras, surinkus tiek pat taškų, bet dėl prastesnių papildomų rodiklių, atiteko didmeistriui Valerijui Kazakouskiui (rtg 2582), o bronza – marijampoliečiui, didmeistriui Pauliui Pultinevičiui (rtg 2566) su 5,5 tšk. 
## 2025 m.Lietuvos moterų šachmatų čempionatas

2025 m. Lietuvos moterų šachmatų čempionatas buvo 78-asis. Jis vyko gegužės 3–10 d. Vilniuje. Vidutinis varžybų reitingas – 1987.
Lietuvos čempione trečią kartą tapo Moterų didmeistrė  Salomėja Zaksaitė (rtg. 2119), surinkusi 5,5 taško iš 7 galimų. Sidabrine prizininke, su tiek pat taškų, dėl papildomų rodiklių, tapo kita Moterų didmeistrė  - Kamilė Baginskaitė. (rtg. 2149) . O Moterų FIDE meistrė Gabija Šimkūnaitė (rtg. 2014), su 3,5 tšk.,  dėka aukštesnių papildomų rodiklių, iškovojo bronzos medalį. 

## Šaltiniai

## Išorinės nuorodos
Čikagos Stags

**Čikagos „Stags“** () – krepšinio klubas, veikęs Čikagoje 1946–1950 m. Pirmuosius tris sezonus komanda rungtyniavo Amerikos krepšinio asociacijoje (BAA), o ketvirtąjį ir paskutinįjį – Nacionalinėje krepšinio asociacijoje (NBA).

Per savo trumpą gyvavimo istoriją „Stags“ 1947 m. pasiekė BAA lygos finalą, kuriame pralaimėjo Filadelfijos „Warriors“ klubui.

## Klubo istorija

### 1946–1947 m. sezonas
Pirmaisiais BAA metais Čikagos „Stags“ iš pradžių turėjo rungtyniauti kaip Čikagos „Atomics“, šiuo vardu netgi sužaistos parodomosios rungtynės su Niujorko „Knicks“. Komanda dar vienerias parodomąsias rungtynes žaidė kaip „Chicago Basketball Club, Inc.“, o po to oficialiai tapo „Chicago Stags“. Tuo metu „Stags“ žaidė Vakarų divizione ir po 60 rungtynių turėjo tiek pat pergalių, kiek ir Sent Luiso „Bombers“ (38–22). 1947 m. kovo 31 d. tarp šių komandų įvyko rungtynės dėl pirmosios vietos, kuriose „Stags“ po pratęsimo 73:66 įveikė „Bombers“ ir iškovojo divizioną bei kelialapį į antrąjį etapą. Pagal pradinį atkrintamųjų varžybų formatą dviejų divizionų čempionai pusfinalyje susitiko tarpusavyje. „Stags“ įveikė Vašingtono „Capitols“, vienintelę komandą, kuri finišavo geriau už Čikagos ekipą, 4–2 ir BAA finale 4–1 pralaimėjo Filadelfijos „Warriors“.

Nepaisant to, kad „Stags“ pateko į pirmąją BAA finalo seriją prieš „Warriors“, iš pradžių jie nebuvo apsisprendę, ar galės rungtyniauti dar vieną sezoną, tačiau galiausiai nusprendė rungtyniauti dar bent vieną sezoną.

### 1947–1948 m. sezonas
Kitą sezoną Čikaga užėmė antrąją vietą savo divizione 28–20 rezultatu, vienomis rungtynėmis atsilikdami nuo Sent Luiso „Bombers“ ir užimdami antrąją vietą visoje lygoje. Pirmajame atkrintamųjų varžybų etape per 3 rungtynes Čikagos „Stags“ įveikė Bostono „Celtics“. Antrus metus iš eilės pateko į pusfinalį, tačiau juos nugalėjo būsimieji čempionai Baltimorės „Bullets“.

### 1948–1949 m. sezonas
Kitais metais užėmė trečiąją vietą (38–22), septyniomis rungtynėmis atsilikdami nuo diviziono nugalėtojų Ročesterio „Royals“. Šį sezoną atkrintamosios varžybos buvo išplėstos nuo šešių iki aštuonių komandų, o „Stags“ žaidė su Mineapolio „Lakers“ diviziono pusfinalyje, kurį pralaimėjo 2–0.

### 1949–1950 m. sezonas
Paskutinį sezoną „Stags“ užėmė trečiąją vietą (40–28), o diviziono pusfinalyje vėl pralaimėjo „Lakers“ ekipai. 

## Sezonai

## Žymesni žaidėjai
* Don Carlson
* Chuck Gilmur
* Chick Halbert
* Paul Huston
* Johnny Jorgensen
* Stan Miasek
* Doyle Parrack
* Andy Phillip
* Gene Rock
* Ken Rollins
* Mickey Rottner
* Kenny Sailors
* Ben Schadler
* Jim Seminoff
* Jack Toomay
* Gene Vance
* Max Zaslofsky
## Treneriai

* Harold Olsen (1946–1948 m.)
* Philip Brownstein (1948–1950 m.)

## Arenos
* Chicago Stadium (1946–1950 m.)
## Palikimas
Čikagos „Bulls“, dabartinė miesto komanda, 2005–2006 m. NBA sezone dėvėjo 1946 m. „Stags“ uniformų kopijas pagal NBA „Hardwood Classics“ programą (jas dėvėjo 2005 m. gruodžio 5 d., 2006 m. vasario 22 d. ir 2006 m. balandžio 16 d.).
## Išnašos
Kražantės užtvankos tiltas

**Kražantės užtvankos tiltas** – pėsčiųjų tiltas Kelmėje, nutiestas Kelmės miesto I tvenkinio šiauriniame pakraštyje prie užtvankos per Kražantės upę. Tiltas stovi ant senojo akmenų slenksčio žemiau naujosios užtvankos. Tiltas kartu su tvenkiniu bei pakrantėmis žemupyje iki miesto stadiono patenka į valstybės saugomo Kelmės vandens malūno teritoriją. Iš miesto centro pusės įrengtas takas link užtvankos tilto veda pro B. Laucevičiaus-Vargšo paminklą ir malūno pastatą, kerta vandens paimos ir nuvedimo kanalo tiltelį. 

Užtvanka atstatyta XXI a. 1 dešimtmetyje, įrengiant pėsčiųjų tiltą, sujungtą su Draugystės parko taku. Vandens lygis pakilo apie 3 m, tvenkinys užėmė 5 ha plotą. Ši vieta yra tapusi dalimi miesto vizitinės kortelės: šalia įrengtas miesto parkas, sutvarkyta poilsio ir pramogų zona su trykštančiu fontanu. 

2021 m. tiltas atnaujintas. Statinys perdažytas, kraštuose įrengti laikikliai eksponuoti meninėms instaliacijoms („Tilto galerija“).

Tiltas 7 tarpatramių. Jo 5 tarpinės atramos remiasi į akmenų krūsnis, likusias nuo senosios užtvankos. Kiekvieną atramą sudaro stačiakampių stulpų poros, viršuje apjungtos rygeliais. Į perdangą sudėtos gelžbetoninės sijos. Ėjimo take paklotos skersinės lentos, kraštus riboja metaliniai turėklai. Tiltas apie 57 m ilgio. 

## Šaltiniai

## Nuorodos

* Tiltas per Kražantės užtvanką *trip.lt*
* Tiltas per Kražantės užtvanką *pamatyklietuvoje.lt*
Granoljersas

**Granoljersas** (isp. ir ) – miestas šiaurės rytų Ispanijoje, Katalonijoje, Barselonos provincijoje, ~30 km į šiaurės rytus nuo Barselonos, Kongosto upės slėnyje. Praeina Barselonos–Tulūzos ir Barselonos–Avinjono geležinkeliai, plentas į Ripolį. Chemijos, tekstilės pramonė, plėtojamas žemės ūkis, gyvulininkystė.

Yra XII a. gotikinė Šv. Sebastijono bažnyčia, išlikę įvairūs viduramžių pastatai (grūdų sandėlis, teatras, ligoninė ir kt.).

## Istorija
Romėnų laikais miestas vadintas Granularija ( 'svirnas, grūdų saugykla'), nes buvo svarbus žemdirbystės centras. Viduramžiais įgijo savivaldą. XV a. buvo vienas iš sukilimo prieš Jono Aragoniečio II valdžią centrų. 1938 m. smarkiai subombarduotas per Ispanijos pilietinį karą.


Església de Sant Esteve de Granollers.jpg|Šv. Sebastijono bažnyčia
149 Hospital Asil de Granollers, c. Francesc Ribas, cos central.jpg|Senoji ligoninė
Porxada Granollers-1.jpg|Grūdų sandėlis
009 Ajuntament de Granollers, pl. Porxada 6.jpg|Rotušė


## Šaltiniai
Vilanova i la Želtru

**Vilanova i la Želtru** () arba **Viljanueva i Cheltru** () – miestas šiaurės rytų Ispanijoje, Katalonijoje, Barselonos provincijoje, 40 km į pietvakarius nuo Barselonos, Viduržemio jūros pakrantėje. Praeina pakrantės kelias Barselona–Taragona. Tekstilės pramonė, kabelių, vamzdžių, automobilių dalių, gumos, brendžio gamyba. Apylinkėse gaminamas vynas, auginami lazdynai. Pajūrio kurortas.

Yra XII a. La Želtru pilis, katalonų rašytojo ir politiko Viktoro Balagero įsteigtas muziejus (jame eksponuojami žymių Ispanijos dailininkų darbai, archeologijos, indėnų, Rytų meno dirbiniai, yra gausi biblioteka), geležinkelių muziejus.

## Istorija
1274 m. Jokūbas I Aragonietis miestui suteikė privilegijas.


Plaça de la Vila (Vilanova i la Geltrú) - 4.jpg|Vilos aikštė
Castell de la Geltrú 11.jpg|La Želtru pilis
Vista de Vilanova i la Geltrú desde el aire.jpg|Jachtų prieplauka
Rambla (Vilanova i la Geltrú) - 2.jpg|Centrinė alėja


## Šaltiniai
Vikas (Ispanija)

**Vikas** (isp. ir ) – miestas šiaurės rytų Ispanijoje, Katalonijoje, Barselonos provincijoje, 60 km į šiaurę nuo Barselonos, Gurio upelio ir jo intako Medero slėnyje. Praeina Barselonos–Tulūzos geležinkelis, plentai į Barseloną, Žironą, Manresą, Ripolį. Maisto (mėsos, pieno, grūdų) pramonė, tekstilės, odos, dažų pramonė.

Yra atstatyta romėnų šventykla, vyskupijos muziejus (saugomi katalonų romaninio ir gotikinio meno dirbiniai), katedra (pastatyta 1040 m., rekonstruota 1780–1803 m. su originalia romanine varpine, gotikiniu altoriumi ir neoklasikiniu fasadu bei Žozepo Marijos Serto freskomis).

## Istorija
Senovėje čia buvusi iberų genties ausetanų gyvenvietė Ausa. II a. romanizuota, o nuo V a. pradėta vadinti Ausono Viku (). 826 m. miestą nuniokojo, o 885 m. atstatė maurai. Viduramžiais Vikas buvo galingas ir savivaldą turėjęs miestas. Jis talkino Jokūbui I Aragoniečiui 1235–1238 m. užkariaujant Valensiją.

1810 m. Viką užėmė Prancūzijos kariuomenė. 1936 m., per Ispanijos pilietinį karą, nuniokota Viko katedra.


Temple romà (Vic) - 3.jpg|Romėnų šventykla
LA CATEDRAL DE VIC.JPG|Viko katedra
184 Palau Episcopal, pl. Catedral - c. Santa Maria (Vic).jpg|Vyskupų rūmai
169 Restes del castell dels Montcada, c. Pare Xifré (Vic).jpg|Montkados pilies griuvėsiai


## Šaltiniai
Kelmės vandens malūnas

**Kelmės vandens malūnas** – vandens malūnas, stovintis Kelmėje, B. Laucevičiaus g. 37, 37A, prie užtvenktos Kražantės, Kelmės miesto I tvenkinio šiaurinėje dalyje. 1992 m. įrašytas į Kultūros vertybių registrą. Saugoma teritorija apima tvenkinį ir dalį upės žemupio, ribojasi su rašytojo B. Laucevičiaus-Vargšo paminklo teritorija. Pro malūną veda pėsčiųjų takas Kražantės užtvankos tiltu į miesto parką.

Mūrinis malūnas pastatytas 1892 m., restauruotas 2003-2018 m., jame įrengta mažoji hidroelektrinė. Istorizmo stilistikos pastatas stačiakampio plano, trijų aukštų su pastoge ir vieno aukšto priestatu. Tvenkinio plotas beveik 5 ha, vidutinis debitas 3,04 m³, vandens slėgio aukštis 3,1 m.

## Istorija

Malūnas istoriją skaičiuoja nuo XIX a. II pusės. Tai buvo pats didžiausias malūnas Kelmės krašte. 1890 m. Kelmės dvaro dokumentuose minimas malūnas, kurį galėjo pastatyti dvaro savininkas Boleslovas Gružauskas. Iki šių dienų ant malūno pamato šiaurės pusėje išlikęs užrašas „B. G. 1892“ Tai galėtų reikšti, kad malūną statė (ar perstatė) Boleslovas Gružauskas – Jono sūnus (1848–1922). 1896 m. šioje vietoje aprašomas jau naujas, garinis malūnas. Manoma, vandens malūnas per šešetą metų galėjo būti perdarytas į garinį.  

Atsiradus tobulesniems ir našesniems įrengimams už vandens ratą, jie buvo pastatyti ir šiame malūne. Jame veikusi apie 60 kW galios vertikali Frencio vandens turbina su 135 cm skersmens darbo ratu ir kita malūno įranga buvo pagaminti Čekijoje, Pardubicių malūnų įrangos gamykloje, kuri priklausė Jozefo Prokopo sūnums. Vėliau malūne įrengta 55 kW galios HE.

Sovietmečiu malūnas priklausė Buitiniam gyventojų aptarnavimo kombinatui. Pastate veikė vilnų karšykla. Malūnas dirbo iki 1980 m., vėliau buvo apleistas. Atkūrus Lietuvos nepriklausomybę malūnas buvo privatizuotas, tačiau stovėjo netvarkomas, nyko. 2002 m. malūną įsigijo naujas savininkas, prasidėjo inžinerinio paminklo atstatymo darbai. Restauruoti pagrindiniai įrengimai (turbina, turbinos kamera), išvalytos vandens ištekėjimo žiotys ir kanalas, vandens ėmykla. Vandens malūne veikusi HE buvo vienoje patalpoje su malimo įranga. Dėl priešgaisrinės saugos iš dalies pakeistas vidaus išplanavimas, atskiriant patalpą su generatoriumi. HE pradėjo veikti 2013 m. vasario mėn. 2014 m. rudenį Žuvininkystės tarnybos rūpesčiu įrengtas žuvitakis. 

## Šaltiniai

## Nuorodos

* Kelmės senasis vandens malūnas *trip.lt*
Tablas de Daimielio nacionalinis parkas

**Tablas de Daimielio nacionalinis parkas** () – saugoma gamtos teritorija Ispanijoje, La Mančoje, Siudad Realio provincijoje, 20 km į šiaurės rytus nuo Siudad Realio. Įkurtas 1973 m. Nuo 1982 m. – Ramsaro konvencijos saugoma šlapynė.

Parkas apima Gvadianos ir Siguelos upių santaką bei apie ją susiformavusį užpelkėjusį slėnį. Čia telkšo gėlo ir šiek tiek druskingo vandens šlapynės, kurios yra svarbi buveinė migruojantiems paukščiams bei nuolat gyvenantiems vandens paukščiams. Iš migruojančių paukščių stebimi pilkieji ir purpuriniai garniai, šalminės antys, rudagalvės kryklės, raguotieji kragai, kojūkai, sketsakaliai ir kt.

Parkui pavojų kelia krintantis vandens lygis dėl pernelyg pasėlių drėkinimui išnaudojamų vandens atsargų.

## Šaltiniai
ESPN

**ESPN** – amerikiečių kabelinis sporto kanalas, priklausantis bendrovei „ESPN Inc.“, kurią bendrai valdo „The Walt Disney Company“ (80 %) ir „Hearst Communications“ (20 %). Bendrovę 1979 m. įkūrė Bill Rasmussen, Scott Rasmussen ir Ed Eagan.

ESPN daugiausia transliuoja iš savo būstinės, esančios Bristolyje, Konektikuto valstijoje. Taip pat turi biurus ir pagalbines studijas Majamyje, Orlande, Niujorke, Las Vegase, Sietle, Šarlotėje, Vašingtone ir Los Andžele.

2023 m. gruodžio mėn. kanalas buvo prieinamas maždaug 70 mln. mokamos televizijos namų ūkių Jungtinėse Valstijose. Turi regioninius kanalus Afrikoje, Australijoje, Lotynų Amerikoje ir Nyderlanduose. Nepaisant jo sėkmės, ESPN kritikuojamas dėl šališko reportažo.
## Išnašos
Katiliškės tiltas

**Katiliškės tiltas** – tiltas Kelmės rajone, Kražių seniūnijoje, Katiliškės kaime, nutiestas per Kražantę, kelio  11,04 km. Tiltas stovi 100 m į pietvakarius nuo kryžkelės su žvyrkeliu , 3 km į pietryčius nuo Kražių. 

Gelžbetoninis tiltas Katiliškėje pastatytas 1962 m. Tai trijų tarpatramių, karpytos sistemos tiltas. Vieno tarpatramio perdangoje sudėtos šešios tėjinio skerspjūvio, 11,36 m ilgio sijos be diafragmų. Bendras perdangos ilgis 34,2 m. Po tiltu sumontuotos polinės krantinės ir tarpinės atramos. Laikančiųjų atramų eilės viršuje apjungtos stačiakampio skerspjūvio rygeliais. Ant tilto nutiesta dviejų eismo juostų važiuojamoji dalis, betoniniais bordiūrais atskirta nuo šalitilčių, skirtų pėstiesiems.

## Šaltiniai
Velnio ritualas

**Velnio ritualas** () – 2025 m. amerikiečių siaubo filmas, kurį režisavo David Midell. Vaidina Al Pacino, Dan Stevens, Ashley Greene, Abigail Cowen, Patrick Fabian ir Patricia Heaton.

Lietuvos kino teatruose pasirodė 2025 m. gegužės 30 d. Sulaukė daugiausia neigiamų kritikų atsiliepimų.

## Siužetas
Kunigai bando pamiršti savo nesutarimus, kad išgelbėtų, kaip įtariama, apsėstą jauną moterį, atlikdami pavojingus egzorcizmus.
## Vaidmenys

: *Aktorius – veikėjas*

* Al Pacino – *Theophilus Riesinger*
* Dan Stevens – *Joseph Steiger*
* Ashley Greene – *Rose*
* Abigail Cowen – *Emma Schmidt*
* Patrick Fabian – *Edwards*
* Patricia Heaton – *Superior*
* María Camila Giraldo – *Camila*
* Meadow Williams – *Sarah*
* Enrico Natale – *Fabian*
* Ritchie Montgomery – *Chester*

## Filmo gamyba
2023 m. liepą Al Pacino ir Ben Foster pasirašė sutartis dėl vaidmenų filme. 2024 m. sausį pradėta filmuoti Načeze, Misisipės valstijoje. Po trijų mėnesių buvo pranešta, kad Foster paliko filmą, o jį pakeitė Dan Stevens.

Filmą įkvėpė 1935 m. išleista knyga „Begone Satan!“.
## Atsiliepimai
Recenzijų suvestinėje „Rotten Tomatoes“ 8 % iš 66 kritikų atsiliepimų yra teigiami. „Metacritic“, kuri naudoja svertinį vidurkį, remdamasi 12 kritikų, filmui skyrė 33 balus iš 100 galimų, o tai reiškia, kad vertinimai yra „neigiami“.
## Nuorodos
* 
* 
* 
## Išnašos
Kentukio universitetas

**Kentukio universitetas** (, dažnai sutrumpinama **UK**, **UKY**) – valstybinis universitetas Leksingtone, Kentukio valstijoje, JAV.

1865 m. įkūrė John Bryan Bowman kaip **Kentukio žemės ūkio ir mechanikos koledžą** (*Agricultural and Mechanical College of Kentucky*). Pagal 2024 m. duomenis tai yra didžiausias universitetas valstijoje pagal studentų skaičių, kurių yra daugiau nei 35 tūkst.

## Sportas

Kentukio universiteto studentai sportininkai varžosi kaip „Wildcats“. 

1890-aisiais studentai pradėjo varžytis amerikietiškojo futbolo varžybose su kaimyniniais universitetais. 1902 m. buvo pradėta moterų krepšinio programa, o po metų prisijungė ir vyrų komanda.

1930 m. tuometinis vidurinės mokyklos treneris Adolph Rupp įsidarbino krepšinio treneriu ir šias pareigas ėjo 42 metus, o 1972 m. atsistatydino. Jo vadovavimo laikotarpiu vyrų krepšinio komanda laimėjo keturis NCAA čempionatus – 1948, 1949, 1951 ir 1958 m.

Kitos sporto programos, kurias remia universitetas: beisbolas, vyrų ir moterų kroso bėgimas, vyrų ir moterų golfas, moterų gimnastika, sportinis šaudymas, vyrų ir moterų futbolas, moterų softbolas, vyrų ir moterų plaukimas bei nardymas, vyrų ir moterų tenisas, vyrų ir moterų lengvoji atletika bei moterų tinklinis.

## Išnašos
CD El Nacional Femenino

**Club Deportivo El Nacional Femenino**, o trumpiau vadinamas **CD El Nacional Femenino**, **El Nacional Quito** – Ekvadoro futbolo klubas, rungtyniaujantis aukščiausioje lygoje Superliga Ecuatoriana de Fútbol Femenino (Superliga Femenino). Įsikūręs šalies sostinėje Kite.

Šis straipsnis apie **[[CD El Nacional|„El Nacional“]] klubo moterų komandą**.

## Istorija
Klubas įkurtas 1964 m. Birželio 1 d. Rungtyniavo A serijoje. Vėlesniais metais suburta moterų komanda. Rungtyniavo pajėgiausioje moterų futbolo lygoje.

## Pasiekimai
;  **[[Superliga Ecuatoriana de Fútbol Femenino|Superliga Femenino]]:**
*  **Čempionės (0)**: 
*  **Antroji vieta (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni treneriai
*  Diego Torres (2025 m.)

## Išnašos

## Nuorodos
* **[https://elnacional.ec/ Oficiali klubo svetainė]**
* facebook paskyra
* SOCCERWAY
* Globalsportsarchive
Kalvarijos tiltas

**Kalvarijos tiltas** – kelio tiltas, nutiestas per Šešupę Kalvarijos savivaldybėje, Kalvarijos miesto pietinėje dalyje, Dariaus ir Girėno gatvės tęsinyje. Stovi kelio  maršrute, 1,2 km į rytus nuo aplinkkelio , 13 km nuo Lenkijos–Lietuvos sienos. Didžiausias miesto tiltas. 

## Istorija

1884 m. buvo pastatytas naujas medinis tiltas Kalvarijos užmiestyje. Juo pravestas Sankt Peterburgo-Varšuvos plentas. 1889 m. sudarytas naujo tilto projektas ir sąmata. Nors plentu per Kalvariją vyko intensyvus judėjimas, bet iki Pirmojo pasaulinio karo Šešupės tiltas išliko medinis.

1926 m. pastatytas gelžbetoninis tiltas, kurį sudarė 5 tarpatramiai: 8,6+8,6+8,6+8,6+8,6=43,25 m. Upėje išbetonuotos masyvios gelžbetoninės atramos, ant jų įrengta vientisa perdangos plokštė.

1992 m. tiltas rekonstruotas įrengiant naują perdangą. Ramtų ir taurų konstrukcijos nepakito, išskyrus jų viršutinę dalį – rygelius, skirtus sijų atrėmimui.  Naujieji rygeliai įrengti monolitiniai, kintamo aukščio, su 1,40 m ilgio gembėmis į abi puses ir sijų atrėmimo aikštelėmis. Rekonstrukcijos darbus atliko AB „Alkesta“.

Ant tilto nutiestos dvi eismo juostos, yra abu šalitilčiai pėstiesiems, nuo važiuojamosios dalies atriboti betoniniais bordiūrais, tilto kraštuose – metaliniais turėklais. Tiltas plane upę kerta įstrižai. Bendras statinio ilgis apie 50 m.

## Šaltiniai

## Nuorodos

* Nuotrauka. Šešupės upė *limis.lt*, 1934-09-17
* Historische Messtischblätter (TK25) + Luftbilder *[[Messtischblatt|susudata.de]]*
Don Benitas

**Don Benitas** () – miestas vakarų Ispanijoje, Estremadūroje, Badachoso provincijoje, 40 km į rytus nuo Meridos. Praeina Meridos–Puertoljano geležinkelis. Gaminamas brendis, šokoladas. Apylinkėse auginami arbūzai, veisiamos avys.

Yra XVI a. Šv. Apaštalo Jokūbo bažnyčia, romėnų šventyklos pavidalo švietimo namai (1928 m.).

## Istorija
Don Benitas įkurtas 1469 m. ir pavadintas pagal vietos žemvaldį.

## Šaltiniai
Viljanueva de la Serena

**Viljanueva de la Serena** () – miestas vakarų Ispanijoje, Estremadūroje, Badachoso provincijoje, 50 km į rytus nuo Meridos, piečiau Gvadianos ir Sucharo santakos, La Serenos gamtiniame regione. Praeina Meridos–Puertoljano geležinkelis. Apylinkėse auginami melionai, veisiami gyvuliai. Maisto pramonė.

Yra XVI a. Švč. Dievo Motinos dangun žengimo bažnyčia, XV a. pab. Šv. Benito vienuolynas, XIII a. pilies griuvėsiai, XIX a. muilo fabrikas, paminklas konkistadorams ir kt. Apylinkėse rasta romėnų gyvenvietės liekanų.

## Istorija
Miesto teisės suteiktos 1856 m.


Villanueva de la Serena - 005 (30617174741) (TRIMMED).jpg|Švč. Dievo Motinos dangun žengimo bažnyčia
Villanueva de la Serena - Monasterio de San Benito (MM Concepcionistas) y Capilla del Santo Sepulcro) 06.jpg|Šv. Benito vienuolynas
Villanueva de la Serena - Palacio Consistorial La Jabonera 13.jpg|Muilo fabrikas
Villanueva de la Serena - Plaza de los Conquistadores, Monumento a los Conquistadores 1.jpg|Konkistadorų paminklas


## Šaltiniai
CS Emelec Femenino

**Club Sport Emelec Femenino**, o trumpiau vadinamas **CS Emelec Femenino** – Ekvadoro futbolo klubas, rungtyniaujantis aukščiausioje lygoje Superliga Ecuatoriana de Fútbol Femenino (Superliga Femenino). Dar vadinamas **Emelec Guayaquil**. Įsikūręs Gvajakilyje. 

Šis straipsnis apie **[[CS Emelec|„Emelec“]] klubo moterų komandą**.

## Istorija
Klubas įkurtas 1929 m. balandžio 28 d., rungtyniavo A serijoje. 2018 m. suburta moterų komanda. Nuo 2025 m. sezono varžėsi pajėgiausioje moterų futbolo lygoje.

## Pasiekimai
;  **[[Superliga Ecuatoriana de Fútbol Femenino|Superliga Femenino]]:**
*  **Čempionės (0)**: 
*  **Antroji vieta (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai
: Namuose rungtyniauja tradicine apranga

## Treneriai
*  Santo Rodríguez

## Išnašos

## Nuorodos
* **[https://emelec.com.ec/ Oficiali klubo svetainė]**
* facebook paskyra
* SOCCERWAY
* Globalsportsarchive
Plasensija

**Plasensija** () – miestas vakarų Ispanijoje, Estremadūroje, Kasereso provincijoje, 70 km į šiaurės rytus nuo Kasereso, prie Chertės upės. Į miestą veda Madrido–Badachoso geležinkelio atšaka, praeina Sevilijos–Salamankos plentas. Tabako, medvilnės, mėsos pramonė, gaminamas alyvų aliejus, sojų aliejus, gyvulių pašarai, apdirbamos paprikos, figos.

Plasensijoje yra dvi katedros – senoji pradėta statyti XII a. romaniniu stiliumi, vėliau įgavo plateresko bruožų (su Rodrigo Alemano išpuoštu choru), kita XV–XVI a. gotikinė katedra. Taip pat yra XIII a. Šv. Martyno, XV a. Šv. Sebastijono bažnyčios, XV a. Šv. Dominyko bažnyčia ir vienuolynas. Be to, išlikęs XVI a. akvedukas ir galingi maurų įtvirtinimai, pradėti statyti XII a. pabaigoje (su 68 bokštais).

## Istorija
Nors netoliese rastos romėnų gyvenvietės Kaparos liekanos, be to, apylinkėse yra priešistorinių ir iberiškų archeologinių vietovių, dabartinis miestas minimas nuo maurų laikų kaip Ambrozas. XII a. miestą atkariavęs Alfonsas VIII Kastilietis pervadino jį į Plasensiją ( 'malonė', miesto šūkis buvo *Ut placeat Deo et Hominibus* – „Dievo ir žmonių malonei“). Po dešimties metų Plasensiją vėl užėmė musulmonai. XIII a. mieste sugyveno ir krikščionys, ir žydai, ir musulmonai.

1442 m. karalius Jonas II miestą padovanojo Sunjigų giminei. 1446 m. įsteigtas pirmasis universitetas Estremadūroje.


20221028 133005 Acueducto Plasencia.jpg|Plasensijos akvedukas
Muralla de Plasencia.jpg|Miesto sienos
Catedral del Plasencia-18.JPG|Senoji katedra
Catedral Nueva de Plasencia.jpg|Naujoji katedra


## Šaltiniai
Leones del Norte Femenino

**Leones del Norte Femenino** arba trumpai žinomas kaip **Leones del Norte** – Ekvadoro futbolo klubas, rungtyniaujantis aukščiausioje lygoje Superliga Ecuatoriana de Fútbol Femenino (Superliga Femenino). Įsikūręs Ibaroje.

Šis straipsnis apie **[[Leones del Norte]] klubo moterų komandą**.

## Istorija
; Liga Deportiva Universitaria de Quito Femenino
Vėlesniais metais suburta moterų komanda. Nuo 2019 m. sezono rungtyniavo pajėgiausioje šalies moterų futbolo lygoje – Superliga Ecuatoriana de Fútbol Femenino (Superliga Femenino).

2023 m. sezone A grupėje iškovojo antrą vietą ir pateko į kitą etapą. Antrame etape B grupėje liko trečioje vietoje ir į finalą nepateko.

2024 m. sezone A grupėje iškovojo trečią vietą ir pateko į kitą etapą. Antrame etape B grupėje liko trečioje vietoje ir į pusfinalius nepateko.

2025 m. sezone tarp Superliga Femenino dvylikos dalyvių liko paskutinėje vietoje ir iškrito į žemesnį divizioną.

Nuo 2026 m. sezono varžėsi Ascenso de Fútbol Femenino Profesional de Ecuador (II).

## Pasiekimai
;  **[[Superliga Ecuatoriana de Fútbol Femenino|Superliga Femenino]]:**
*  **Čempionės (0):** 
*  **Antroji vieta (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Treneriai
*  Anderson Torres (2024 m.)
*  Wilson Fernández (2025 m.)

## Taip pat skaitykite
* Leones del Norte – apie klubo pagrindinę vyrų komandą;

## Išnašos

## Nuorodos
* 
* [ facebook paskyra]
* SOCCERWAY
* Globalsportsarchive
Gvadalupė (Estremadūra)

**Gvadalupė** () – miestelis vakarų Ispanijoje, Estremadūroje, Kasereso provincijoje, 90 km į rytus nuo Kasereso, Viljuerkaso kalnuose, šalia Gvadalupės upės ištakų. Miestelis garsėja savo vienuolynu su Švč. Gvadalupės Dievo Motinos atvaizdu. Šis vienuolynas yra vienas svarbiausių religinių ir piligriminių Ispanijos objektų, UNESCO pasaulio paveldo objektas. Vystomas turizmas, prekyba sūriais, aliejais, kaštainiais, kamščiais. Apylinkėse laikomos ožkos.

## Istorija
Vietovė pavadinta pagal upę, kurios pavadinimas arabiškas – maurų ji vadinta  ir aiškinama, kad greičiausiai reiškė „vilko upė“ (savo ruožtu iš  „vilko“).

Pradžioje čia buvusi nedidelė šventyklėlė. 1337 m. ją aplankė karalius Alfonsas XI ir 1340 m. pastatydino vienuolyną. Nuo 1389 m. jame įsikūrė Šv. Jeronimo ordino brolija, čia pastatė mauriško stiliaus bažnyčią. Gvadalupėje buvo palaidotas karalius Henrikas IV su savo motina Marija Aragoniete. Vėliau prie vienuolyno pristatyta liepsnojančiosios gotikos Šv. Onos koplyčia, gotikinė arkada, kapitulos salė ir biblioteka.

Gvadalupės vienuolynas tapo vienu turtingiausių ir įtakingiausių šalyje. Pasižymėjo savo iškiliais menais. Čia dirbo gabūs vienuoliai miniatiūristai, sidabrakaliai, kalviai. Jų darbai eksponuojami greta meno kūrinių, kuriuos sukūrė Fransiskas de Surbaranas ir Luka Džordanas. 1835 m. vienuolynas buvo sekuliarizuotas, bet 1908 m. atiteko pranciškonams.


Guadalupe - Comercio 11.jpg|Miestelio gatvė
Guadalupe - Plaza de Santa María 03.jpg|Švč. Marijos aikštė
Guadalupe - 002 (30407201950).jpg|Gvadalupės vienuolynas
Retablo mayor del Real Monasterio de Santa María de Guadalupe.jpg|Centrinis altorius


## Šaltiniai